एजेंसी. इस्लामाबाद पाकिस्तान में शनिवार को लोकतंत्र का नया इतिहास रचा गया। पहली बार चुनी हुई संसद की जगह दूसरी चुनी हुई संसद ने ले ली। 11 मई को चुनाव में जीते 301 सांसदों को निवर्तमान स्पीकर डा. फहमीदा मिर्जा
ने एक साथ शपथ दिलाई। उन्हें बैठने के लिए उर्दू के वर्णक्रम से सीटें दी गई हैं। एक से ज्यादा सीटों से जीते नेताओं ने एक सीट अपने पास रखकर बाकी छोड़ दीं।डॉ. मिर्जा दूसरी स्पीकर हैं जो फिर से नेशनल असेंबली में जीत कर आई हैं। उनसे पहले केवल गौहर अयूब लौट कर आए थे। स्पीकर और डिप्टी स्पीकर पदों के लिए चुनाव होगा।
प्रधानमंत्री पद का चुनाव 5 जून को होगा जिसमें पीएमएल-एन के नवाज शरीफ का जीतना तय है।पाकिस्तान के लोकतांत्रिक इतिहास में पहली बार 13वीं नेशनल असेंबली (2008-13) ने अपना पांच साल का कार्यकाल पूरा किया है। नई संसद के शपथ ग्रहण समारोह में शामिल होने के लिए सिविल, फौजी अफसरों, राजनयिकों को विशेष पास जारी किए गए थे।
तहरीक ए इंसाफ पार्टी के नेता इमरान खान चार जगह से खड़े हुए थे एक जगह से हार गए थे। अब उन्होंने एनए-71 मियांवाली तथा एनए-1 सीटें छोड़ दी हैं। वे एनए 56 रावलपिंडी से सांसद रहेंगे। नवाज शरीफ सरगोधा और लाहौर से जीते थे, उन्होंने सरगोधा सीट छोड़ दी है। प्रधानमंत्री पद के लिए शरीफ को चुनौती देने वाले जावेद हाशमी ने इस्लामाबाद सीट छोड़ दी है। छोड़ी गई सीटों पर फिर से चुनाव होंगे।
आकाश से फौजी हेलिकॉप्टरों की निगरानी सांसद के रूप में शपथ लेने के लिए नवाज शरीफ लाहौर से हवाई यात्रा कर रावलपिंडी और वहां से सड़क के रास्ते काफिले में राजधानी पहुंचे थे। राजधानी में कड़ी सुरक्षा थी। हजारों सुरक्षा कर्मी तैनात थे और आकाश में फौजी हेलिकॉप्टर मंडरा रहे थे।
awa_Deva hin_Deva hin_Deva hin_Deva hin_Deva